Ужо выбар матэрыялу вызначыў імкненне рэжысёраў размаўляць пра сучасныя рэаліі і праблемы. І гэта можна лічыць несумненнай перавагай Цэнтру, які называе ў галоўных сваіх магчымасцях працу з актуальнымі тэкстамі, пошукі новай тэатральнай мовы, права на памылку, самавыяўленне. І нягледзячы на тое, што пакуль гаворка ідзе пра эскізы да спектакляў, казаць пра плён рэжысёрскіх пошукаў нават на гэтых прыкладах, цалкам магчыма.